হামাদ বিন খলিফা বিশ্ববিদ্যালয়

হামাদ বিন খলিফা বিশ্ববিদ্যালয় / Hamad Bin Khalifa University (HBKU ;    ) হল কাতারের রাজধানী দোহার শিক্ষা শহরে অবস্থিত একটি পাবলিক বিশ্ববিদ্যালয়। কাতার ফাউন্ডেশনের সদস্য এই বিশ্ববিদ্যালয়টি ২০১০ সালে প্রতিষ্ঠিত হয়েছিল। বিশ্ববিদ্যালয়টি ২০১৪ খ্রিস্টাব্দ থেকে শিক্ষার্থীদের স্নাতক ডিগ্রি প্রদান শুরু করে। কাতারের প্রাক্তন আমির শেখ হামাদ বিন খলিফা আল থানির নামে এর নামকরণ করা হয়েছে।

শিক্ষা সংক্রান্ত

কাতারের শিক্ষা ও উচ্চশিক্ষা মন্ত্রণালয় ২০১৭ খ্রিস্টাব্দের ৩৪ নম্বর ডিক্রির অধীনে হামাদ বিন খলিফা বিশ্ববিদ্যালয়কে আনুষ্ঠানিকভাবে স্বীকৃতি দেয়। এই বিশ্ববিদ্যালয়ের স্নাতক প্রোগ্রামের কেন্দ্র ক্ষেত্রগুলির মধ্যে রয়েছে: তথ্য ও কম্পিউটিং প্রযুক্তি, জীব বিজ্ঞান, টেকসই উন্নয়ন, ইসলাম শিক্ষা, ইসলামী অর্থায়ন, মধ্যপ্রাচ্য অধ্যয়ন, অনুবাদ অধ্যয়ন এবং আইন।

বিশ্ববিদ্যালয়টি নিম্নলিখিত কলেজগুলিতে সংগঠিত:
ইসলাম শিক্ষা কলেজ
মানবিক এবং সামাজিক বিজ্ঞান কলেজ
বিজ্ঞান এবং প্রকৌশল কলেজ
আইন কলেজ
স্বাস্থ্য এবং জীববিজ্ঞান কলেজ
জননীতি কলেজ

গবেষণা
বিশ্ববিদ্যালয়টিতে নিম্নলিখিত তিনটি জাতীয় গবেষণা প্রতিষ্ঠান রয়েছে:
 কাতার পরিবেশ ও শক্তি গবেষণা ইনস্টিটিউট।
 কাতার বায়োমেডিকেল গবেষণা ইনস্টিটিউট।
 কাতার কম্পিউটিং গবেষণা ইনস্টিটিউট।

বিশ্ববিদ্যালয় প্রেস
হামাদ বিন খলিফা বিশ্ববিদ্যালয় প্রেস হল বিশ্ববিদ্যালয়ের প্রকাশনা সংস্থা, এবং স্কুলের জন্য শিক্ষামূলক বই, বিশ্ববিদ্যালয় এবং গবেষকদের জন্য একাডেমিক বই এবং অনলাইনে অভিগম্য তথ্য এবং রেফারেন্স শিরোনাম সরবরাহ করে।

বিশ্ববিদ্যালয় প্রেস ৯০টিরও বেশি বই প্রকাশ করেছে এবং "কিউসায়েন্স / QScience" নামে একটি অনলাইন গবেষণা ও একাডেমিক প্ল্যাটফর্ম প্রকাশ করেছে।

ছাত্র সংগঠন
বিশ্ববিদ্যালয়টিতে বর্তমানে ৫৭ টিরও বেশি জাতীয়তার ৭০০ জনেরও বেশি শিক্ষার্থী রয়েছে। ৩৮% শিক্ষার্থী কাতারি।

শিক্ষা শহর 
বিশ্ববিদ্যালয়টি শিক্ষা শহরে অবস্থিত, এই প্রতিষ্ঠানগুলির মধ্যে রয়েছে কাতারের কার্নেগি মেলন বিশ্ববিদ্যালয়; জর্জটাউন বিশ্ববিদ্যালয় কাতার; কাতারের এইচইসি প্যারিস; কাতারের নর্থওয়েস্টার্ন বিশ্ববিদ্যালয়; কাতারের টেক্সাস এএন্ডএম বিশ্ববিদ্যালয়; ইউসিএল কাতার; কাতারের ভার্জিনিয়া কমনওয়েলথ বিশ্ববিদ্যালয় স্কুল অফ দ্য আর্টস; এবং ওয়েল কর্নেল মেডিকেল - কাতার।

ভবন 
ইসলাম শিক্ষা কলেজ ভবন
শিক্ষা নগরী মসজিদ
উদার শিল্পকলা ও বিজ্ঞান ভবন
এইচবিকেইউ গবেষণা কমপ্লেক্স
এইচবিকেইউ সদর দপ্তর
এইচবিকেইউ আবাসন ও আবাসিক হল

উল্লেখযোগ্য প্রাক্তন ছাত্র
 শেখা মোজা বিনতে নাসের আল মিসনেদ (২০১৫ ব্যাচ)

উল্লেখযোগ্য অনুষদ
 আমল আল-মালকি, এডুকেশন সিটির বিশ্ববিদ্যালয়ে প্রথম কাতারি ডিন
 আয়েশা ইউসেফ আল-মান্নাই, কাতারের প্রথম নারী সংসদ সদস্যদের একজন
 দামিলোলা সান্ডে ওলাওয়াই, পরিবেশ আইন ও টেকসই উন্নয়ন বিষয়ে ইউনেস্কোর চেয়ার

আরও দেখুন

 কাতারের বিশ্ববিদ্যালয় এবং কলেজের তালিকা

তথ্যসূত্র


বিভাগ:কাতারের বিশ্ববিদ্যালয়
বিভাগ:২০১০ খ্রিস্টাব্দে কাতারে প্রতিষ্ঠিত শিক্ষা প্রতিষ্ঠান
বিভাগ:২০১০ খ্রিস্টাব্দে প্রতিষ্ঠিত শিক্ষা প্রতিষ্ঠান